Document ID: /roh_data/filtered/fineweb-2-filterrobots_roh.jsonl.gz/36962

Il parlament vul franar ils custs tar las premias da las cassas da malsauns cun ina lescha. Suenter il Cussegl naziunal ha uss er il Cussegl dals chantuns ditg Gea ad ina cuntraproposta per l'iniziativa da l'Allianza dal Center. La Chombra pitschna ha vuschà per ina retscha da midadas en la lescha federala davart l'assicuranza da malsauns.
Cussegl naziunal di Na ad iniziativa
Davart l'iniziativa «per premias pli bassas» sezza n'ha il Cussegl dals chantuns anc betg decis. Quella pretenda ch'il Cussegl federal ed ils chantuns prendian mesiras sch'ils custs da sanadad creschan memia fitg cumpareglià cun il svilup da las pajas. En il Cussegl naziunal n'ha l'iniziativa gì nagina schanza, be l'Allianza dal Center ha vuschà Gea.